**Birləşmiş Koloniyalar** (*ing.* United Colonies) — müstəqillik elan edilməmişdən əvvəl, 1775-ci və 1776-cı illərdə On üç koloniyadan ibarət yaranmaqda olan milləti təsvir etmək üçün istifadə olunan ad. İlk dəfə Filadelfiyada keçirilən İkinci Kontinental Konqres tərəfindən istifadə edilmişdir. Kontinental valyuta əskinaslarında 1775-ci ilin mayından 1777-ci ilin fevralına qədər "Birləşmiş Koloniyalar" adı göstərilirdi və bu ad İkinci Konqresdən əvvəl bütövlükdə koloniyalara istinad etmək üçün istifadə olunurdu. Adın dəqiq mənşəyi məlum deyil.

Qurucu atalardan olan Con Adams hələ 27 fevral 1775-ci ildə "*Boston Gazette*"də dərc edilmiş "Massaçusets-bey koloniyasının sakinlərinə" başlıqlı məktubunda "birləşmiş koloniyalar" ifadəsini işlətmişdir:

> Onlar bizim məqsədimizi – onlar heç vaxt birləşmiş koloniyaların heç bir hissəsində parlamentin Varvs və digər qanuni mülkləri əlindən ala biləcəyi və ya Nizamnamələri sökə biləcəyi presedentə tabe olmayacaqları uğrunda mübarizəni özlərininki elan etdilər, çünki əgər bunu edərlərsə, bir neçə il ərzində amerikalıların bütün hüquqlarının əlindən alınacağına və bir nazirin iradəsinə uyğun olan qubernatorların və şuraların koloniyalarda yeganə qanunverici orqan olacağına mənəvi əminlik var.
> 
> 

19 iyun 1775-ci ildə İkinci Kontinental Konqresin üzvləri özlərini "Birləşmiş Koloniyaların nümayəndələri" adlandırm;.dılar və Corc Vaşinqtonu "Birləşmiş Koloniyalar Ordusunun generalı və baş komandanı" təyin etmişdilər.

İki gün sonra, 4 iyul 1776-cı ildə İkinci Kontinental Konqresinin 56 nümayəndəsi yekdilliklə İstiqlal Bəyannaməsini qəbul etmişdilər. Bu Bəyannamə Beşlər Komitəsi tərəfindən nəzarət edilmiş və əsasən Tomas Cefferson tərəfindən 1776-cı ilin iyun ayında iki həftə ərzində Filadelfiyada yazılmışdır.

9 sentyabr 1776-cı ildə İkinci Kontinental Konqres İstiqlal Bəyannaməsində millətin adı kimi təqdim edilən "Amerika Birləşmiş Ştatları"nın xeyrinə "Birləşmiş Koloniyalar" adını rəsmi olaraq ləğv etmişdir.

Həmçinin bax
------------

* ABŞ tarixi (1776–1789)
* Amerika Birləşmiş Ştatlarının qurucu ataları

İstinadlar
----------

1. ↑  "Adams Papers Digital Edition - Massachusetts Historical Society". www.masshist.org. 2021-08-25 tarixində arxivləşdirilib. İstifadə tarixi: 2021-08-25.
2. ↑  ""To the Inhabitants of the Colony of Massachusetts-Bay."". AAS Catalog Record. 1775-01-23. 2021-08-25 tarixində arxivləşdirilib. İstifadə tarixi: 2021-08-25.
3. ↑  "Founders Online, Commission to George Washington, 19 June 1775". 15 August 2020 tarixində arxivləşdirilib. İstifadə tarixi: 16 November 2023.

Əlavə ədəbiyyat
---------------

* *Ellis, Joseph J.* Revolutionary Summer: The Birth of American Independence. Vintage Books. 2014. ISBN 978-0-307-94637-9.
* *Hoock, Holger.* Scars of Independence: America's Violent Birth. Crown/Archetype. 2017. ISBN 9780804137294.
* Jensen, Merrill. *The Founding of a Nation: A History of the American Revolution, 1763–1776* (1968) pp 602–704.
* Marsh, Esbon R. "The First Session of the Second Continental Congress." *The Historian* 3#2 (1941): 181–194. Online
* Wilson, Rick K. and Calvin Jillson. "Leadership Patterns in the Continental Congress: 1774–1789." *Legislative Studies Quarterly* (1989): 5–37. Online

Xarici keçidlər
---------------

* "United+Colonies" 368 links to primary sources

| ⛭ABŞ mövzularda |
| --- |
| 
Gerb • Bayraq • Himn • Dövlət quruluşu • Konstitusiya • Parlament • İnzibati bölgü • Coğrafiya • Şəhərlər • Paytaxt • Əhali • Dillər • Tarix • İqtisadiyyat • Kənd təsərrüfatı • Energetika • Valyuta • Mədəniyyət • Din • Kinematoqraf • Ədəbiyyat • Musiqi • Bayramlar • İdman • Təhsil • Elm • Nəqliyyat • Turizm • Poçt (tarixi və markaları) • İnternet • Silahlı qüvvələr • Xarici siyasət

**Portal "ABŞ"**
 | ABŞ |